*Par teritoriju uzkopšanas pakalpojumiem objektos Daugavas kreisajā pusē*

TEHNISKĀ SPECIFIKĀCIJA

**Iepirkuma 2.daļa**

**Teritoriju uzkopšanas pakalpojumi objektos Daugavas kreisajā pusē**

1. Izpildītājam jāveic teritoriju uzkopšanas darbi Pasūtītāja objektos Daugavas kreisajā pusē: 9 objekti apakšstacijās; 2 zemes vienības bez apbūves; 9 objekti galapunktu un kontrolpunktu teritorijās; turpmāk – Objekti. Objektu teritoriju apraksts un grafiskās kartes (atrašanās vietas) ir norādītas Tehniskās specifikācijas Pielikumā Nr.1.
2. Objektu saraksts un platības ir norādīta Tehniskās specifikācijas pielikumā Nr.2.
3. Objektu teritoriju uzkopšanas regularitāte noteikta:
   1. Objektu teritorijās esošajiem gājēju ceļiem (ietvēm) – atbilstoši Rīgas domes saistošajiem noteikumiem Nr. RD-24-270-sn “Rīgas valstspilsētas pašvaldības teritorijas kopšanas un būvju uzturēšanas saistošie noteikumi” (turpmāk – **Noteikumi**);
   2. Vasaras periodā zāles pļaušanai un ziemas periodā sniega tīrīšanai, izvešanai un kaisīšanai ar pretslīdes materiālu – šajā Tehniskajā specifikācijā;
   3. Pārējā Pakalpojumu daļā - Tehniskās specifikācijas pielikumā Nr.2.
4. Veicot Objektu teritoriju uzkopšanas darbus, jāievēro šādas vispārīgas prasības:
   1. Pakalpojumi jāsniedz, ievērojot un saskaņā ar **Noteikumiem,** Pasūtītāja iekšējiem normatīvajiem aktiem un citiem saistošiem normatīvajiem tiesību aktiem.
   2. Pakalpojumu sniedzējs saskaņā ar normatīvajiem aktiem nodrošina savu darbinieku instruēšanu par darba drošību, elektrodrošību un uguns drošību pirms Pakalpojuma sniegšanas, kā arī visā iepirkuma līguma izpildes laikā.
   3. Pakalpojumu sniedzējs Pakalpojumu sniedz ar saviem darbiniekiem, tehniku, inventāru un materiāliem.
   4. Pakalpojuma sniedzējs veic darbos iesaistītā personāla instruktāžu par darba pienākumiem katrā Objektā.
   5. Līguma izpildē iesaistītajam personālam, veicot teritoriju uzkopšanas darbus Pasūtītāja Objektos, ir jābūt atpazīšanas zīmei (t.i. formas tērps vai veste ar uzņēmuma logo, vai tml.).
   6. Mehanizēta Objektu teritoriju uzkopšana pieļaujama ar agregātiem un iekārtām, kuras netraucē Pasūtītāja darbinieku dienesta uzdevumu pildīšanu Objektos, nepasliktina ēku, būvju un teritorijas stāvokli.
   7. Pakalpojuma sniegšanā izmantot profesionālu uzkopšanas tehniku ar zemu degvielas/benzīna vai elektroenerģijas patēriņu - trimmerus, krūmgriežus un traktorus. Tīrīšana un iekraušana tiek veikta ar speciālu šiem darbiem paredzētu tehniku. Vietās, kur ar tehniku nav iespējams piekļūt, tiek izmantots roku darba spēks.
   8. Pakalpojumu sniedzējam jāizkar valsts karogs pie ēkas fasādes saskaņā ar likumu “Par Latvijas valsts karogu”, pašvaldības noteiktajās (saistošajos noteikumos, iekšējos noteikumos, rīkojumos vai citos tiesību aktos) dienās, kā arī Pasūtītāja noteiktajos un pieprasītajos gadījumos un gadījumos, kad jānomaina bojāts vai netīrs karogs. Karogu nodrošina Pasūtītājs.
   9. Pakalpojums tiek sniegts, atbildīgi izturoties pret Pasūtītāja un trešo personu īpašumu. Ja pakalpojuma sniegšanas laikā tiek nodarīts bojājums Pasūtītāja vai trešās personas mantai, Pakalpojumu sniedzējs uzņemas pilnu materiālo atbildību par nodarītajiem zaudējumiem.
   10. Objektu teritoriju uzkopšanas darbi jāorganizē tā, lai tie pēc iespējas mazāk traucētu sabiedrisko dzīvi un saimniecisko darbību Rīgā.
   11. Nekavējoši (30 minūšu laikā pēc informācijas saņemšanas) jāziņo Pasūtītājam par vējgāzēs nolauztiem kokiem un lieliem koku zariem Objektu teritorijā.
   12. Ja Pakalpojuma sniedzējs konstatē bojājumus Objektu teritorijā, gājējiem un satiksmei bīstamo vietu jānorobežo, un nekavējoties par to jāinformē Pasūtītājs.
   13. Jāveic sienu attīrīšana no nelikumīgi līmētam afišām un sludinājumiem. Par ēku zīmējumiem jāpaziņo Pasūtītājam.
   14. Katru uzkopšanas reizi jāveic ar roku aizsniedzamo ārējo palodžu Objektos piegružojumu novākšanu un mitro uzkopšanu.
   15. Jāveic namu numuru, rādītāju un apgaismojuma ķermeņu mazgāšana (ja gaisa temperatūra to pieļauj) un tīrīšana, lai tie būtu bez piesārņojuma uzkrājumiem.
   16. Pakalpojuma sniegšanas laikā konstatējot  Objektā bojā gājušu dzīvnieku Pakalpojuma sniedzējs rīkojas atbilstoši pašvaldībā noteiktajai kārtībai: Pakalpojuma sniedzējs ziņo par radušos situāciju, zvanot uz Rīgas valstspilsētas pašvaldības vienotā zvanu centra informatīvo tālruni: +37180001201, +37180001201 vai rakstot pa e-pastu [1201@RIGA.LV](mailto:1201@RIGA.LV). Papildus, var sazvanīt arī Rīgas pašvaldības policiju pa tālruņiem 67037811 vai 67037822, ja tas ir nepieciešams.
   17. Jāveic hidrantu vāku tīrīšana. Darbi ir jāveic pēc nepieciešamības jebkurā no uzkopšanas reizēm, lai nepieciešamības gadījumā var brīvi piekļūt ūdens hidrantiem.
   18. Pēc Pasūtītāja pieprasījuma nepieciešamības gadījumā Pakalpojuma sniedzējam jānodrošina ne ilgāk kā 2 (divu) stundu laikā pēc Pasūtītāja pieprasījuma (izsaukuma pa tālruni) sētnieka ierašanos pieprasījumā norādītajā Objektā un šī Objekta teritorijas uzkopšanas darbu veikšanu. Līguma izpildes laikā šajā punktā minētie Objektu teritorijas uzkopšanas darbi ir paredzēti ne vairāk kā 20 (divdesmit) stundas 1 (viena) gada laikā.
   19. Pasūtītāja pretenziju gadījumā par nekvalitatīvi veiktajiem teritorijas uzturēšanas darbiem, Pakalpojuma sniedzējam 1 (vienas) stundas laikā, no Pasūtītāja izsaukuma brīža, ir jānodrošina pārstāvja ierašanās Objektā defekta akta sastādīšanai. Konstatētie kvalitātes trūkumi, ja tie ir pamatoti, ir jānovērš nekavējoties, tajā pašā dienā.
   20. Regulāri - katru uzkopošanas reizi, jāveic mazo atkritumu tvertņu iztukšošana. Nepieciešamības gadījumos jāveic tvertņu izmazgāšanu, smaku neitralizāciju un tvertņu ārēju apkopšanu (lai nav piesārņojuma).
   21. Atkritumu konteineri jāsagatavo izvešanai: konteinerus nepieciešams novietot noteiktajā vietā un noteiktajā laikā, lai tos var iztukšot, nepieļaut atkritumu novietošanu blakus atkritumu konteineriem. Pēc atkritumu konteineru iztukšošanas tos jānovieto atpakaļ savā vietā un šo vietu jāuzkopj.
   22. Pakalpojumu sniegšanai nepieciešamo pretslīdes materiālu (sāls - smilšu maisījumu) nodrošina Pakalpojuma sniedzējs. Pretslīdes materiālam jābūt no tam nolūkam paredzētajiem materiāliem. Pēc nepieciešamības Pasūtītājs var lūgt iesniegt dokumentus, kas pierāda kaisāmā materiāla atbilstību tā pielietojamībai.
   23. Pakalpojuma sniedzējam jābūt noslēgtam līgumam ar atkritumu apsaimniekošanas uzņēmumu, kurš nodrošinās bioloģisko atkritumu izvēšanu (ja Pakalpojuma izpildītājs neizved atkritumus uz poligonu pats) un utilizēšanu atbilstoši spēkā esošo normatīvu aktu prasībām.
   24. Teritorijas uzkopšana iedalās ziemas un vasaras kopšanā:
       1. vasaras periods ir no 01. aprīļa līdz 30. oktobrim;
       2. ziemas periods ir no 01. novembra līdz 31. martam.
5. **Speciālie uzkopšanas nosacījumi dažādiem teritoriju veidiem:**
   1. **Apakšstaciju Objektu teritoriju uzkopšana (izņemot gājēju ceļus (ietves)):**

Vasaras periodā Pakalpojumu sniedzējs veic:

* + 1. Teritorijas uzkopšanu, dažādu priekšmetu (gružu), kritušu zaru, skuju, čiekuru, lapu (tai skaitā pērno), augošu nezāļu un to atlieku attīrīšanu/savākšanu/sagrābšanu no teritorijas, kā arī gružu, kritušu zaru, lapu, nezāļu un to atlieku izvešanu. Šuvēm starp ietves apmalēm un braucamo daļu, starp ietves apmalēm un zālienu, šuvēm starp bruģakmeņiem ir jābūt tīrām no gružiem, smilšu sanesumiem, lapām, nezālēm, zāles.
    2. Ārējo kāpņu laukumu, kāpņu, ceļu laukumu un braucamās daļas noslaucīšanu, smilšu un saslauku savākšanu.
    3. Ārējo kāpņu laukumu kājslauķu vanniņu tīrīšanu pēc nepieciešamības.
    4. Zāles pļaušanas darbus, pamatojoties uz Pasūtītāja pieprasījumu. Zāles pļaušanu veic ar pļaujmašīnu vai trimmeri atkarībā no apvidus un reljefa, ievērojot zemāk norādītās prasības:
       - 1. Pļaušanas laikā nedrīkst sabojāt augsnes virskārtu.
         2. Pēc pļaušanas ar zāles pļāvēju, nopļautai zālei jābūt savāktai, ja tā netiek smalcināta.
         3. Ja zāle tiek smalcināta, tā nedrīkst radīt vizuālu defektu nopļautai teritorijai un traucēt jaunas zāles augšanai.
    5. Jāveic zālienu, pļavu bojājumu novēršana, ja tie radušies ekspluatācijas rezultātā, ar auglīgās augsnes pievešanu un zāliena iesēšanu, teritorijas sakopšanu.
    6. Cauraugušu nezāļu apstrādi ar līdzekļiem, kas paredzēti nezāļu apkarošanai (t.sk. gar ceļu apmalēm, gar ēku cokola apmalēm, starp betona plāksnēm, zem uzbrauktuvēm, bruģēta seguma, gar žogu un tml.) pēc nepieciešamības.
    7. Bruģētu segumu cauraugušu nezāļu izravēšanu vai nepieciešamības gadījumā - apstrādi ar līdzekļiem nezāļu apkarošanai.
    8. Koku (krūmu) un citu augu lapu krišanas laikā lapu grābšanu veikt regulāri, bet ne retāk kā reizi nedēļā visā teritorijā, darbiem (lapu grābšanai un izvešanai no teritorijas) jābūt paveiktiem līdz 15.novembrim.

Ziemas periodā Pakalpojumu sniedzējs veic:

* + 1. Rampām, brauktuves zonai līdz apakšstacijas ēkai (ja teritorijā ir garāža, arī līdz tai) un iebrauktuves vārtu zonai jābūt attīrītai no sniega, apledojuma un nokaisītai ar pretslīdes materiālu katru dienu (ja nepieciešams atbilstoši laika apstākļiem) līdz plkst. 08:00 vai arī 2 stundas pēc snigšanas beigām. Notīrītajam sniegam jābūt sastumtam iepriekš Pasūtītāja pārstāvja norādītās vietās. Sniega valnis pie ceļiem un ietvēm nedrīkst pārsniegt 1 m augstumu.
    2. Sniega izvešana tiek veikta pēc nepieciešamības, obligāti pirms tam saskaņojot ar Pasūtītāju.
    3. Nepieļaut lāsteku veidošanos. Izlikt nožogojumu vietās, kur iespējama lāsteku, apledojuma vai sniega krišana no jumtiem, palodzēm, notekām.
    4. Sniega kaudzes nedrīkst aizsegt ūdensnotekas, ūdensnoteku un kanalizācijas aku vākus. Ūdensvada un kanalizācijas aku vāki, lietus ūdens uztvērēju aku restēm jābūt notīrītam no sniega.
    5. Jāseko, lai ūdensnoteces akas un kanalizācijas tīkla uztvērējakas neaizsprostotu ar gružiem, netīrumiem, dubļiem, tādēļ jānotīra no aku restītēm tur sakrājušie netīrumi.
    6. Ziemā izkaisītās pretslīdes materiāla savākšana un aizvešana 2 (divu) nedēļu laikā pēc sniega nokušanas (tai skaitā ziemā ilgstošos bezsniega gadījumos) pēc Pasūtītāja pieprasījuma, bet ne vēlāk kā līdz 1.aprīlim, izņemot gadījumus, kad to neļauj klimatiskie apstākļi.
    7. Ārējo kāpņu laukumu kājslauķu vanniņu, ēku cokola apmaļu tīrīšanu pēc nepieciešamības.
    8. Teritorijas uzkopšanu, dažādu nokritušu priekšmetu (atkritumu) savākšanu no teritorijas, tajā skaitā zaru, čiekuru un lapu.
  1. **Neapbūvēto zemesgabalu teritoriju uzkopšana (izņemot gājēju ceļus (ietves)):**

Vasaras periodā Pakalpojumu sniedzējs veic:

* + 1. Teritorijas uzkopšanu, dažādu priekšmetu (atkritumu) un kritušu zaru, savākšanu no teritorijas un to atlieku izvešanu. Šuvēm starp ietves apmalēm un braucamo daļu, starp ietves apmalēm un zālienu, šuvēm starp bruģakmeņiem ir jābūt tīrām no gružiem, smilšu sanesumiem, lapām, nezālēm, zāles.
    2. Zāles pļaušanas darbus, pamatojoties uz Pasūtītāja pieprasījumu. Zāles pļaušanu veic ar pļaujmašīnu vai trimmeri atkarībā no apvidus un reljefa, ievērojot zemāk norādītās prasības:
       - 1. Pļaušanas laikā nedrīkst sabojāt augsnes virskārtu.
         2. Pēc pļaušanas ar zāles pļāvēju, nopļautai zālei jābūt savāktai, ja tā netiek smalcināta.
         3. Ja zāle tiek smalcināta, tā nedrīkst radīt vizuālu defektu nopļautai teritorijai un traucēt jaunas zāles augšanai.
    3. Cauraugušu nezāļu apstrādi ar līdzekļiem, kas paredzēti nezāļu apkarošanai (t.sk. gar ceļu apmalēm, starp betona plāksnēm, zem uzbrauktuvēm, bruģēta seguma, gar žogu un tml.) pēc nepieciešamības.

Ziemas periodā Pakalpojumu sniedzējs veic:

* + 1. Dažādu nokritušu priekšmetu (atkritumu) savākšanu un izvešanu no teritorijas.
  1. **Galapunktu un kontrolpunktu teritoriju uzkopšana (izņemot gājēju ceļus (ietves)):**

Vasaras periodā Pakalpojumu sniedzējs veic:

* + 1. Teritorijas uzkopšanu, dažādu priekšmetu (gružu), kritušu zaru, skuju, čiekuru, lapu (tai skaitā pērno), augošu nezāļu un to atlieku attīrīšanu/savākšanu/sagrābšanu no teritorijas, kā arī gružu, kritušu zaru, lapu, nezāļu un to atlieku izvešanu. Šuvēm starp ietves apmalēm un braucamo daļu, starp ietves apmalēm un zālienu, šuvēm starp bruģakmeņiem ir jābūt tīrām no gružiem, smilšu sanesumiem, lapām, nezālēm, zāles.
    2. Ārējo kāpņu laukumu, kāpņu, ceļu laukumu un braucamās daļas noslaucīšanu, smilšu un saslauku savākšanu.
    3. Ārējo kāpņu laukumu un kāpņu mitro uzkopšanu pēc nepieciešamības.
    4. Ārējo kāpņu laukumu kājslauķu vanniņu tīrīšanu pēc nepieciešamības.
    5. Zāles pļaušanas darbus jāveic, pamatojoties uz Pasūtītāja pieprasījumu. Zāles pļaušanu veic ar pļaujmašīnu vai trimmeri atkarībā no apvidus un reljefa, ievērojot zemāk norādītās prasības:
       - 1. Pļaušanas laikā nedrīkst sabojāt augsnes virskārtu.
         2. Pēc pļaušanas ar zāles pļāvēju, nopļautai zālei jābūt savāktai, ja tā netiek smalcināta.
         3. Ja zāle tiek smalcināta, tā nedrīkst radīt vizuālu defektu nopļautai teritorijai un traucēt jaunas zāles augšanai.
         4. Pakalpojuma izpildes laikā Pakalpojuma sniedzējs nodrošina nopļautas zāles izvešanu.
         5. Jāveic zālienu, pļavu bojājumu novēršana, ja tie radušies ekspluatācijas rezultātā, ar auglīgās augsnes pievešanu un zāliena iesēšanu, teritorijas sakopšanu.
    6. Cauraugušu nezāļu apstrādi ar līdzekļiem, kas paredzēti nezāļu apkarošanai (t.sk. gar ceļu apmalēm, gar ēku cokola apmalēm, starp betona plāksnēm, zem uzbrauktuvēm, bruģēta seguma, gar žogu un tml.) pēc nepieciešamības.
    7. Bruģētu segumu cauraugušu nezāļu izravēšanu vai nepieciešamības gadījumā - apstrādi ar līdzekļiem nezāļu apkarošanai.
    8. Koku (krūmu) un citu augu lapu krišanas laikā lapu grābšanu veikt regulāri, bet ne retāk kā reizi nedēļā visā teritorijā, darbiem (lapu grābšanai un izvešanai no teritorijas) jābūt paveiktiem līdz 15.novembrim.

Ziemas periodā Pakalpojumu sniedzējs veic:

* + 1. Sabiedriskā transporta galapunktu un kontrolpunktu brauktuvēm un apgriešanās laukumiem jābūt iztīrītiem ar speciālo ziemas tehniku un nokaisītiem ar speciāliem pretslīdes materiāliem katru dienu (ja nepieciešams atbilstoši laika apstākļiem) līdz plkst. 5.00, t.i. līdz sabiedriskā pasažieru transporta kustības sākumam, kā arī stundas laikā pēc Pasūtītāja Centrāldispečera pieteikuma, kas tiek pieteikts laika periodā no plkst.5:00 plkst. 24.00. Lai nodrošinātu šajā punktā noteikto darbu izpildi, Izpildītājs patstāvīgi seko līdzi laika apstākļiem.
    2. Pārējās teritorijas (izņemto sabiedriskā transporta galapunktu un kontrolpunktu brauktuves un apgriešanās laukumus) attīrīšanu no sniega un ledus un kaisīšanu ar pretslīdes materiālu (nodrošina Pakalpojumu sniedzējs) Izpildītājs nodrošina stundas laikā pēc Pasūtītāja pieteikuma. Notīrītajam sniegam jābūt sastumtam iepriekš norādītās vietās.
    3. Sniega izvešanas tiek veikta pēc nepieciešamības, obligāti pirms tam saskaņojot ar Pasūtītāju.
    4. Nepieļaut lāsteku veidošanos. Izlikt nožogojumu vietās, kur iespējama lāsteku, apledojuma vai sniega krišana no jumtiem, palodzēm, notekām.
    5. Sniega kaudzes nedrīkst aizsegt ūdensnotekas, ūdensnoteku un kanalizācijas aku vākus. Ūdensvada un kanalizācijas aku vāki, lietus ūdens uztvērēju aku restēm jābūt notīrītam no sniega.
    6. Jāseko, lai ūdensnoteces akas un kanalizācijas tīkla uztvērējakas neaizsprostotu ar gružiem, netīrumiem, dubļiem, tādēļ jānotīra no aku restītēm tur sakrājušie netīrumi.
    7. Ziemā izkaisītā pretslīdes materiāla savākšana un aizvešana 2 (divu) nedēļu laikā pēc sniega nokušanas (tai skaitā ziemā ilgstošos bezsniega gadījumos) pēc Pasūtītāja pieprasījuma, bet ne vēlāk kā līdz 1.aprīlim, izņemot gadījumus, kad to neļauj klimatiskie apstākļi.
    8. Ārējo kāpņu laukumu kājslauķu vanniņu, ēku cokola apmaļu tīrīšanu pēc nepieciešamības.
    9. Teritorijas uzkopšanu, dažādu nokritušu priekšmetu (atkritumu) savākšanu no teritorijas, tajā skaitā zaru, čiekuru un lapu.
  1. **Gājēju ceļu (ietvju) uzturēšana vasaras un ziemas periodā tiek veikta atbilstoši Noteikumiem.** Izpildītājam ir pienākums patstāvīgi sekot līdzi laika apstākļiem un nodrošināt uzkopšanas biežumu tādējādi, lai tiktu izpildītas Noteikumu prasības.

Pielikumā:

1. Pielikums - Objektu teritoriju apraksts un grafiskās kartes (atrašanās vietas).

2. Pielikums - Objektu saraksts un platības.